جام کوردی:
ڕهنگه ههندێک نهزانن که گوڵپایگان له کوێی وڵاتی ئێرانه، بهڵام تا ناوهکهی دێت بهر له ههموو شتێک کهبابهکهی وهبیریان دێتهوه و دڵیان بۆ دۆ و ماستهکهشی لێدهدات.
به پێی ڕاپۆرتی جام کوردی، گوڵپایگان که پێشتر ناوێکی دیکهی ههبووه، به ناوێکی ئاشنای ئێرانییهکان دادهنرێت. له ههر شوێنێک ناوی کهباب و ماست ههبێت ناوی گوڵپایگانیشی له گهڵ دهبێت. باکور، باشور، رۆژههڵات و ڕۆژئاوای ئێرانیشی نییه و کهبابهکهی گوڵپایگان ناوبانگێکی زۆری به دهست هێناوه. ئهم شاره بهدهر له خۆراکه بهتامهکانی، مێژوویهکی دهوڵهمهندیشی ههیه. مێژووی شارهکه بۆ سهردهمی دهسهڵاتدارێتی کیانیان دهگهڕێتهوه. له ڕابردوودا گوڵپایگان به وهردپاتکان یان مهڵبهندی گوڵه سوورهکان ناو دهبرا.
گوڵپایگان له کوێیه؟
گوڵپایگان یهکێک له شارهکانی پارێزگای ئهسفههانی ئێرانه که له 156 کیلۆمهتری باکوری رۆژئاوای ئهم شاره و له نێوان شارهکانی خوانسار، نهجهف ئاباد، خومهین و مهیمهدایه. گوڵپایگان فڕۆکهخانه یان هێڵی ئاسنی نییه و تهنیا ڕێگای گهیشتن بهم شاره به ئۆتۆمبێل دهبێت.
شوێنه گهشتیارییهکان:
گوڵپایگان شارێکی کۆن و مێژووییه له پارێزگای ئهسفههان که به هۆی کهش و ههوای دڵڕفێن و ڕووباری زایهندهڕوود گهشتیارێکی زۆر بهرهو خۆی ڕادهکێشێت.
گوندی وانشان به مێژوویهکی 3 ههزار ساڵه له گوڵپایگان به یهکێک له تایبهتمهندییه گهشتیارییهکانی ئهم قهزایه دادهنرێت. ئهم گونده کهوتووهته 12 کیلۆمهتری باشوری قهزاکه و 15 کیلۆمهتری باکوری خوانسار که سرووشتێکی جوان و سرنجڕاکێشی بۆ گهشتیاران ههیه.
قهڵای مێژوویی گوگد که 400 ساڵ بهر له ئێستا و له سهر ڕێگای ئهبرێشهم کراوهتهوه. ئهم قهڵایه کهوتووهته سهر ڕێگای گوڵپایگان بۆ تاران. به پێی ئهو بهڵگانهی که لهم قهڵایه به دهست هاتووه، پێدهچێت که نیوهی ئهم بینایه مارهیی هاوسهرهکهی عهلیخان بووه که به هاوسهرهکهیی داوه، ههر بۆیه لهو کاتهوه ئهم قهڵایه به قهڵای عهلیخانی ناوبانگیشی دهرکردووه. لهم بینایه له کاتی ئاشتی وهک کاروانسهرا و له کاتی شهڕ وهک قهڵایهکی بهرگری کهڵک وهرگیراوه. گوگد به واتای مانگای گهوره وهرگێڕاوهتهوه.
ناوچهی غهرقاب به هۆی ئهوهی که بهردهنووسهکانی تهیمهرهی له دڵی خۆیدا هێشتووهتهوه، خاوهن گرنگییهکی زۆره. ئهم بهردهنووسانه له 15 کیلۆمهتری گوڵپایگان به مێژوویهکی چهندین ههزار ساڵه سرنجی ههر مێژووناس و گهشتیارێک ڕادهکێشێت.
مینارهی سهلجوقی به یهکێکی دیکه له تایبهتمهندییهکانی گوڵپایگان دادهنرێت که کهوتووهته ناوهندی شارهکه، له بهرامبهر بازاڕه کۆنهکهی گوڵپایگان، ئهم مینارهیه سهر به سهردهمی سهلجوقیهکانه و بهرزییهکهی دیمهنێکی جوان به گهشتیاران دهبهخشێت و له ههر شوێنێکی شارهکهشهوه دهبینرێت.
ئهگهر به خهڵکی شارهکه بڵێن که گهشتیارین و بیانهوێت شوێنێکی جوان به ئێوه بناسێنن، یهکهم وشهیان کۆچهری دهبێت، ناوچهیهکی سهرسهوز به کهش و ههوایهکی تایبهتهوه که له سهر شاخهکهیهوه تهواوی شاری گوڵپایگان دهبینرێت.
ئیمامزاده ههفده تهن له بیناکانی سهدهی یانزهی کۆچییه که له سهردهمی شا عهباسی یهکهمی سهفهوی کراوهتهوه. ئهم بینا به یهکێک له دهستکرده جوانهکانی ئهو سهردهمه دادهنرێت که له سهر فهرمانی سهردار ئیمام قولیخان کراوهتهوه.
ههر گهشتیارێک که سهردانی گوڵپایگان دهکات دهبێت له کهباب و ماستهکهی بخوات. بهم هۆیهشهوه زۆرن ئهو کهبابخانانهی که ڕۆژانه پێشوازی له گهشتیاران دهکهن.
ئهو گهشتیارانهش که ئهم شاره وهک ئامانجێکی سهردانهکهیان ههڵدهبژێرن، له کاتی گهڕانهوهیان بۆ دیاری دهتوانن ههنگوین یان بهرههمهکانی پیشهسازی دهستی له گهڵ خۆیان بێننهوه.
بۆ مانهوهی گهشتیارانیش هیچ کێشهیهک لهم شارهدا نییه و چهندین هوتێل و میوانخانهی تایبهت کراونهتهوه.
کۆتایی/.